Piyek! (In Ilocano)
Panagtutudo idi…
Idi panawen mi. Idi dakami ti ubbing, the best agay-ayam jay villa garcia nu panagtutudo. Ag-giddan katawa mi ken gur-ruud nu agtataray kam nga aglagtu-lagtu jay danum ti bit-ang! Adu kay-ayam ko a ta nu adda krispap ko krispap mi amin kay-ayam ko amin!
Kasla karayan nga agay ayus jay danum agapu bantay…kulay yellow-brown, naglamiis dumalan ijay bit-ang. Nu napigsa tudo na nagpartak ti agpa-anud maka danun kantun ijay imburnal nga nagba-etan ti villagarcia-caparia-an! Nag lumot jay semento na ngum mayat latta ad-adu ti matiliw nga kappe ijay igid ti puun ti madre-kakaw nu adda sumippit kappe didjayen!
Bar-baru da nga naikamang ken imyan ijay villa garcia idi elementary kam pay. Uso idi ti aswang-aswangen, suspect ko agad isuda nga pamilya ngum hanko imbagbaga kenni nanang nga aswangda ta sigurado man nga maungtanakun. Nadlaw ko suna idin nga saan unay maki-ay-ayam ken han nga sumal-sali jay sarakintu ken syatong mi ijay siruk ti mannga da apong Purin. Maurnong kam nga ubbing ijay ti malem malpas ti skwela mayat ijay nalinung ken adda pay pugon ti tabako paglimmengan jay uneg nasipnget nu ti ay-ayamen mi ket pwera sa likud pwera sa harap (tagu-taguan). Kanayun laeng mut isuna nga lumabas ijay bit-ang mi nakarupanget or seryoso rupa na nu lumabas kasla kanayun agpanpanunut?
Halos amin nga taga villa garcia nga agka-kaaruba adda aso mi gwardya ti balay. Dakami a ket adu ti taraken ni nanang han la nga aso…adu pay pusa ken manok mi ag-apunda amin ijay kamarin ken dagijay pamursyan sag-gagaysa da ti biki nga pagitlugan, sumirip siripak idi ijay nu awan sidak ti bigat…sumirip da met nu aguk-ukupda suruten daka jay mata da.
Maysa malem agtudtudo ken sumipngeten, agpakpakan ni nanangko ti manokmi sangagantilya nga bagas ma-iwarsi nga kanenda inaldaw bigat-malem ti kina-adu da agraman piyek ken kawitan. Kurrrrr! Kurrrr! Kabisadu na nu da kurang…Dikwan Aha! adda maysa nga pamursyan nga kapis-pissa dwa ti piyek na nga madi simmangpet…Bibi!!! …Nang! …Inka biruken jay maysa manuk tay nga adda dwa piyek na! Adda ngata jay siruk balay da antim nga Pinang! Hmm nya muttun nu agay-ayam under the rain bawal…pero nu mapan agtiliw manok under the rain ayos lang uray rabiin! Di napanak balasiw bit-ang jay siruk balay da manang Lingling! Paysu adda jay ti manokmi ken dagijay piyek han nga makadalan ijay bit-ang ta nalayus manen ti tudo!
Sige kamat ijay kamat dituy …nagrigat agkamat ti piyek kamkamaten dak mut gamin jay nanangda nga agsipsiplag! Kalpasan lima minuto subli jay balay…Nanang! Madik met matiliw! Agsublika! Hanka agawid nu madim matiliw! Di subli manun, kamat manun! Dikwan, hanko nadlaw adda djay suna likud ko nakatakder, as usual nkaseryoso manun lumabas siguro jay bit-ang ken nakita nak nga agtil-tiliw tattay pay laeng…puraw nga kamiseta khaki nga sapin…masideg suna, manu piyek na? Duwa manong. Nagpa-igidak ijay banda ti agdan jay balayda anti pinang, take over suna nga nagkamat…habul nya isa…natiliw na dagus jay maysa inyawat na kanyak…syempre buy-buyaek nga nala-ing kunak ay kasjay gayam agtiliw piyek, naib-batak jay natiliw na nga piyek, dikwan inyawat na jay maikadwa kunana: ayna ngay jay maysa? Na-ibbatak manong!…kababain…tiniliw na manun. Di nalpas, thank you manong! Awan lng… timmalyaw lang biit ken innala na jay sinelas na ken nagawiden. Diko matandaan inikkat na gayam jay sinelas na tapno siguro naparpartak nga agtaray!
Kalpasan na idin, naminsan ko lang nga nakita isunan. Idjay Recto Manila agbir-birukak sa ti 2ndhand nga textbook idi ta adu jay Recto ti laku nga half price nga libru basta nagaget ka nga agbiruk. Ni sika met ading! Wen manong musta ngay?!
Kasjay lang… Manipud idin han kunsuna nakita…
©Copyright 2011, Definitely Filipino™ Blog Network. All rights reserved. Unless otherwise stated, all articles in this blog are opinions of their respective authors and not necessarily of Definitely Filipino and its staff.
ita_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn